Pierre Joseph Proudhon

Pierre-Joseph Proudhon , foi un polemista, periodista, economista, filósofu y sociólogu. Él foi'l primeru en calificase como anarquista. A él pertenez la famosa frase «La propiedá ye un robu» (n'ocasiones atribuída por error a Brissot de WarvilleRecherches philosophiques sur le droit de propriété considéré dans la nature, París, 1780 (en llinia) que figura na so memoria Qu'est-ce que la propriété ? ou Recherche sur le principe du Droit et du Gouvernement, la so primer obra mayor, asoleyada en 1840.

Nel somantu de l'Asociación Internacional de los trabayadores (Primera Internacional), hubo una escisión ente los anarquistes de Bakunin y los de Proudhon. Los mutualistes proudhonianos pensaben que la propriedá coleutiva yera indeseable y que la revolucin social podía tener llugar pacificamente.

Proudhon na so obra Système des contradictions économiques, publicada en 1846, da una explicación de la sociedá fundada sobre la existencia de realidaes contradictories. Asina la propriedá manifiesta la desigualdá, pero ye l'oxetu mesmu de la llibertá, el maquinismu aumenta la productividá pero destruye al artesanáu y somete al asalariáu, in fine la llibertá ye a la vez indispensable y causa de la desigualdá. 

Nel so llibru Les Confessions d'un révolutionnaire pour servir à l'histoire de la révolution de février, Proudhon escribe ente otres coses la famosa frase « L'anarquía ye l'orden ensin el poder ». 

Intenta crear una banca nacional practicando préstamos ensin intereses, asemeyada en cierta manera a les mutues d'anguaño.

 Referencies 

 Enllaces esternos 

Categoría:Anarquistes de Francia
Categoría:Filósofos y filósofes de Francia
Categoría:Persones de Besançon